[Инсталиране на Zen Cart [версия 1.5.5f]](/bg/kb/view/instalirane_na_zen_cart_versia_1_5_5f "Инсталиране на Zen Cart [версия 1.5.5f]")

 
За да инсталирате Zen Cart, моля, следвайте тези указания:
1. Свалете инсталацията от официалния сайт на Zen Cart:
http://www.zen-cart.com
2. След като свалите архива с инсталацията, трябва да го качите във вашето уеб пространство.
Можете да разархивирате файловете от сваления архив и после да ги качите или можете да качите архива и да използвате секцията Файлове от Контролния панел на уеб хостинга, за да разархивирате пакета.
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите тук.
Ако инсталирате програмата в основния домейн или в някой поддомейн, ще трябва да изтриете първоначалния index.php файл. Можете да направите това през FTP или през секцията Файлове от Контролния панел на уеб хостинга.
3. Създайте нови MySQL база данни и потребител за Zen Cart апликацията. Поради съображения за сигурност, MySQL бази данни и потребители могат да се създават единствено през хостинг Контролния панел. Можете да откриете детайлни инструкции за създаването на нови MySQL бази данни и потребители в нашата статия Създаване на MySQL база данни/потребител.
След като MySQL базата данни и потребителя са създадени, трябва да асоциирате MySQL потребителя с базата данни, следвайки инструкциите от нашата статия Асоцииране на MySQL потребител с база данни. Добавете всички привилегии на MySQL потребителя за базата данни.
4. По подразбиране Zen Cart ще използва времевата зона на сървъра. Ако желаете Zen Cart да използва Вашата локална времева зона, разгледайте статията Промяна на часовата зона на сървъра за PHP скриптове за повече информация.
5. Посетете с браузъра си директорията, в която са разархивирани Zen Cart файловете.
6. За да започнете инсталацията, кликнете на линка "Click here" в точка 1.
7. Започнете инсталацията и натиснете "Continue".
8. Отбележете с отметка Agree to license terms и кликнете "Continue".
9. Въведете информацията за вашата база данни:
Database Host: localhostDatabase User: Въведете потребителското име за MySQL, което сте създали в MySQL секцията на хостинг контрол панела за вашата Zen Cart програма.Database Password: Въведете паролата, която сте задали за вашия MySQL потребител.Database Name: Определете базата данни на MySQL, която сте създали за вашатаZen Cart програма.
Demo Data: Можете да изберете дали да се заредят демо данни в базата.
Database Character Set:Store Prefix: Укажете префикс по ваш избор за таблиците в базата данни.SQL Cache Method: Трябва да изберете метода за SQL кеширане. Препоръчваме настройката Database.
Кликнете "Continue".
10. В следващата стъпка конфигурирайте вашия администраторски акаунт. След като завършите тази стъпка, Zen Cart ще бъде успешно инсталиран на вашия акаунт. Моля, не забравяйте да премахнете или да преименувате папката /zc\_install.
Важно: Следете оригиналния сайт за обновления по сигурността на вашата инсталирана програма.

 